καλχηδονιων. εδοξε ται βουλαι και τωι δαμωι. επ[ει]δη ευδαμος νικωνος σελευκευς φιλος εων και ευνους τωι βασιλει χρειας παρεχεται ται πολει δεδοχθαι τωι δαμωι επαινεσαι αυτον και στεφανωσαι χρυσεωι στεφανωι ευνοιας ενεκα τας εις τον δαμον τον δε αγωνοθεταν αναγγειλαι τον [σ]τεφανον τοις διονυσιοις εν τωι θεατρωι δεδοσθαι δε αυτωι και πολιτιαν και ισοτελειαν και εφοδον επι ταν βουλαν [κ]αι τον δαμον μετα τα ιερα οπως δε και προξενος γενηται τους στραταγους τους ταν δευτεραν τετραμηνον στρα[τα]γουντας εισαγγειλαι εις τα[ν] βουλαν κατ τον νομον τους δε πρεσβευτας τους αι[ρημεν]ους διαλεγεσθαι αυτωι και π[αρ]ακαλειν χρειας παρεχεσθαι τωι δημωι π[ε]ρι ων πρεσβευοντι ποτι τον βασιλε αντιοχον δηλουντας αυτωι οτι τυχων τουτων ο δαμος χαριτας αποδωσει αυτωι αξιας των ευεργετηματων.
Cil. — Seleukeia on the Kalykadnos (Silifke) — ca. 172 BC — Dkschr.Wien 44.1896.114,6
 ca. 172 BC 